Kontantroof by Kaapstad-winkelsentrumŉ Onbekende bedrag geld en ŉ vuurwapen is Donderdagoggend tydens ŉ transitorooftog by die N1 City Mall in Goodwood, Kaapstad, gesteel, het die polisie gesê. Twee veiligheidswagte het die winkelsentrum omstreeks 10:15 verlaat nadat hulle kontant vir ŉ kliënt onttrek het. Hulle is toe deur vier gewapende mans oorval, het kaptein Frederick van Wyk gesê. Die mans het die kontantboks en vuurwapen by die wagte afgeneem. Geen skote is afgevuur nie en niemand is beseer nie, het Van Wyk gesê. Die rowers het in ŉ wit Nissan 1400 bakkie gevlug. Teen Donderdagmiddag was niemand nog in hegtenis geneem nie. ŉ Saak van gewapende roof word ondersoek en enigiemand met tersaaklike inligting word versoek om met die polisie in verbinding te tree. -SAPA